**S I N T E Z A**

**obiecțiilor și propunerilor la proiectul *hotărârii de Guvern cu privire la aprobarea obligației de stocare a gazelor naturale.***

|  |  |  |
| --- | --- | --- |
| **Participantul la avizare (expertizare)/consultare publică** | **Conținutul obiecției/****propunerii (recomandării)** | **Argumentarea****autorului proiectului** |
| **Ministerul Justiției**Scrisoare nr. 04/2-3501 din 15.04.2024 | Potrivit notei informative, proiectul este elaborat în scopul executării prevederilor art. 4 alin. (21 ), art. 1082 și 1083 din Legea nr. 108/2016 cu privire la gazele naturale, în vederea asigurării continuității și securității aprovizionării cu gaze naturale a Republicii Moldova. Astfel, raționamentele expuse de inițiator în notă reflectă motivul emiterii actului normativ. **Observații de ordin conceptual asupra proiectului nu avem de formulat.** Totodată, la definitivarea acestuia se vor lua în considerare următoarele obiecții conform rigorilor de tehnică legislativă: În clauza de adoptare, pentru corectitudinea redactării, textul „și art. 1082 -1083” se va substitui cu textul „ , art. 1082 și 1083 ”, or, cratima se utilizează în cazul enumerării a mai mult de două elemente structurale (observația este valabilă inclusiv pentru pct. 17 și 18). Cuprinsul pct. 7 se va revedea prin prisma art. 1083 alin. (3) din Legea nr. 108/2016 cu privire la gazele naturale, potrivit căruia, titularul obligației de stocare este obligat să țină evidența separată a tranzacțiilor încheiate în legătură cu executarea obligației de stocare și să informeze Guvernul și Agenția Națională pentru Reglementare în Energetică în legătură cu fiecare tranzacție încheiată. La fel, în vederea racordării la prevederile art. 1083 alin. (6) din Legea nr. 108/2016, la pct. 11, al doilea enunț, după cuvântul „public” se va completa cu textul „stabilite la art. 89 din Legea nr. 108/2016 cu privire la gazele naturale”. În același scop, se va revedea pct. 17 prin prisma art. 1083 alin. (12) din Legea nr. 108/2016, în special, textul „În cazul în care termenul de aplicare a prevederilor art. 4 alin. (21 ) și art. 1082 -1083 din Legea nr. 108/2016 cu privire la gazele naturale va fi prelungit”, care nu se regăsește în conținutul normei din lege (observație valabilă și pentru pct. 18, textul „în cazul în care termenul de aplicare a prevederilor art. 4 alin. (21 ) și art. 1082 -1083 din Legea nr. 108/2016 cu privire la gazele naturale va fi prelungit”). Numerotarea elementelor structurale se va efectua conform art. 52 din Legea nr. 100/2017 cu privire la actele normative. Astfel, se va ține cont că, principalul element structural al actului normativ este punctul. Punctele se divid în subpuncte și în alineate. Subpunctele se numerotează cu cifre arabe și o paranteză și pot avea diviziuni numerotate cu litere latine și o paranteză (a se vedea pct. 7). | **Se acceptă**Textul a fost redactat.**Se acceptă** Textul a fost redactat.**Se acceptă**Textul a fost redactat.**Nu se acceptă** Formularea propusă în proiectul Hotărârii la pct. 17 și 18 este în concordanță cu prevederile art. 114 alin 181 din Legea nr. 108/2016 și nu schimbă sensul prevăzut în textul Legii nr. 108/2016 prevăzut la art. 1083 alin. (12) și (13).Formularea propusă are drept scop specificarea mai clară a modului de gestionare a stocurilor de gaze naturale după expirarea obligației de stocare impuse sau în cazul prelungirii acestei obligații, începând cu 01.04.2025. De menționat că, conform prevederilor art. 1082 alin. (2)din Legea nr. 108/2016, cantitatea de gaze naturale care face obiectul obligației de stocare se stabilește anual de către Guvern. **Se acceptă** Textul a fost redactat. |
| **Ministerul Finanțelor** Scrisoare nr. 07/5-03/63/616 din 11.04.2024 | Conform punctului 20 din proiectul de hotărâre este prevăzută stabilirea stimulentelor sau compensațiilor pentru titularii obligației de stocare a gazelor, în conformitate cu mecanismul prevăzut în proiect. Astfel, întru reflectarea completă a mecanismului de realizare a prevederilor vizate în clauza proiectului, se recomandă includerea acestuia, ca parte integrantă a proiectului hotărârii prezentat spre avizare. În acest context, urmează să fie indicate tipurile stimulentelor/compensațiilor, precum și sursele posibile de finanțare ale acestora, cu excepția plății incluse în tarif. Respectiv, în acest sens urmează de completat Nota informativă privind impactul asupra bugetului de stat.Reieșind din cele expuse, Ministerul Finanțelor este disponibil de a examina repetat proiectul de hotărâre, după revederea obiecțiilor înaintate, pentru a formula opinia finală asupra acestuia. | **Nu se acceptă** În conformitate cu prevederile art. 1083 alin.(15) acest mecanism va fi stabilit **la necesitate**, printr-o Hotărâre de Guvern, care la fel va fi consultată public. Acest mecanism de stabilire a compensațiilor financiare, va fi elaborat și propus spre aprobare Guvernului, **doar în cazul în care** deficitul sau costurile suportate de titularul obligației de stocare ca urmare a respectării obligației de stocare nu pot fi acoperite prin veniturile obținute din activitatea desfășurată în legătură cu executarea obligației de stocare. Totodată, ultima frază de la pct. 20 din proiectul Hotărârii Guvernului a fost exclusă.**Se acceptă** Proiectul va fi expediat spre avizare repetată. |
| **Ministerul Afacerilor Interne**Scrisoare nr. 41/ 1643 din 11.04.2024 | Lipsă sugestii și propuneri | **Se acceptă**  |
| **Ministerul Dezvoltării****Economice și Digitalizării**Scrisoare nr. 12-1193 din 12.04.2024 | Lipsă sugestii și propuneri | **Se acceptă**  |
| **Centrul Național****Anticorupție** Scrisoare nr. 06/2/6236 din 11.04.2024 | Prin prezenta, cu referire la proiectul de hotărâre a Guvernului cu privire la aprobarea obligației de stocare a gazelor naturale (număr unic 275/MEn/2024), comunicăm următoarele. Potrivit art. 25 alin. (1) al Legii integrității nr. 82/2017, eficiența cultivării climatului de integritate instituțională și profesională este supusă verificărilor din partea conducătorilor entităților publice, a autorităților anticorupție, a societății civile și mass mediei. În acest sens, în conformitate cu prevederile art. 25 alin. (3) lit. a), art. 28 alin. (4) al Legii prenotate, expertiza anticorupție, în calitate de măsură de control al integrității în sectorul public, se va efectua doar asupra proiectului definitivat în baza propunerilor și obiecțiilor expuse în procesul de avizare și/sau de consultare a părților interesate. Proiectul propus pentru expertiza anticorupție, nu este însoțit de avizele instituțiilor implicate în procesul de avizare/sinteza recomandărilor recepționate în cadrul consultării publice, fapt ce presupune că ulterior redacția proiectului poate suferi modificări și completări. Urmare celor expuse, solicităm respectuos expedierea în adresa Centrului Național Anticorupție a proiectului definitivat, pentru efectuarea expertizei anticorupție. | **Se acceptă** Proiectul definitivat va fi expediat pentru efectuarea expertizei anticorupție, după avizarea repetată. |
| **Cancelaria de Stat** **Centrul de Armonizare a Legislației**Scrisoare nr. 31/02-69-4142 din 15.04.2024 | În consecință, apreciem că proiectul național nu reprezintă un exercițiu de transpunere directă a legislației UE în domeniul subsumat politicii europene în domeniul gazelor naturale, dar reglementează și implementează, prin norme naționale, una din opțiunile oferite de art. 6b (1) (a), (b) și (c) și art. 6c (1) din Regulamentul (UE) 2022/1032 privind modificarea Regulamentului (UE) 2017/1938 în vederea realizării măsurilor necesare asigurării securității energetice a Republicii Moldova și impunerii Societății pe Acțiuni „Energocom” obligației de stocare, în termen de până la 1 octombrie 2024, a unei cantități de gaze naturale de 102,4 milioane m3 în instalațiile de stocare. | **Se acceptă**  |
| **Agenția Proprietății Publice**Scrisoare nr. 05-03-2424 din 10.04.2024 | Lipsa obiecțiilor și propunerilor.Totodată, în conformitate cu prevederile art. 32 alin. (1) din Legea nr. 100/2017 cu privire la actele normative, Agenția Proprietății Publice determină oportun consultarea proiectului cu Societatea pe Acțiuni „Energocom”. Or, modificările propuse țin nemijlocit de activitatea întreprinderii respective. | **Se acceptă** Proiectul a fost prezentat spre avizare către SA „ENERGOCOM”. |
| **Agenția Națională pentru Reglementare în Energetică**Scrisoare nr. 06-01/1888 din 05.04.2024 | Lipsă sugestii și propuneri | **Se acceptă**  |
| **SRL ,,Vestmoldtransgaz”** Scrisoare nr. 02-223 din 04.04.2024 | Lipsă sugestii și propuneri | **Se acceptă**  |
| **SRL ”Transautogaz”**Scrisoare nr. 178 din 12.04.2024 | Se consideră oportun ca proiectul pre-notat să fie elaborat în strictă conformitate cu Legea nr.100/2017 cu privire la actele normative. Astfel, în conformitate cu art.30 alin.(1) lit. d) din Legea nr. 100/2017 cu privire la actele normative, concomitent cu elaborarea proiectului actului normativ se întocmește nota de fundamentare, conform modelului prevăzut în anexa nr. 1, care cuprinde analiza impactului de reglementare și anume a impactului asupra sectorului privat, a activității furnizorilor de gaze naturale din Republica Moldova.Se va reține că, potrivit art.46 alin.(1) și alin.(2) lit. a), b), c) din legea precitată, sunt elemente constitutive ale actului normativ dispozițiile de conținut care sunt reglementările în fond ale raporturilor sociale care formează obiectul actului normativ, care stabilesc:a) reguli;b) drepturi și obligații, precum și modul de realizare a acestora;c) consecințele juridice ale nerespectării regulilor, drepturilor și obligațiilor.Potrivit art.46 alin.(3) din Legea nr.100/2017 cu privire la actele normative, expunerea dispozițiilor de conținut este sistematizată într-o succesiune logică, succesiunea logică se bazează pe o analiză juridică temeinică, pe stabilirea naturii instituțiilor și a relațiilor dintre acestea.Se atestă, pct. 5 din proiectul de hotărâre invocat că autorul operează cu următorul text „În mod excepțional, S.A”Energocom” poate achiziționa gaze naturale prin intermediul unor contracte negociate direct, cu condiția să demonstreze Agenției Naționale pentru Reglementare în Energetică că prețul de achiziție în baza contractelor negociate direct este competitiv în raport cu cel în baza procedurii competitive de achiziție”. Prin urmare, constatăm că cuvintele *„În mod excepțional”*, lasă loc de interpretare abstractă, or autorul ar trebui să explice expres care sunt sau pot fi acele situații excepționale, pentru ca în viitor să nu abuzeze de aceste pretinse situații.La fel, din textul redat la pct. 5 al prezentului proiect sintagma „să demonstreze” este ambiguă, or nu este clar ce acțiuni, fapte urmează să întreprindă SA „Energocom” de a argumenta Agenției Naționale pentru Reglementare în Energetică că prețul de achiziție este mai competitiv într-un anumit caz decât în alt caz. | **Nu se acceptă** Proiectul este elaborat în scopul executării prevederilor art. 4 alin. (21), art. 1082 și 1083 din Legea nr. 108/2016 cu privire la gazele naturale, și nu conține prevederi conceptuale noi la articolele prevăzute de Legea nr. 108/2016. La elaborarea Legii nr. 429/2023 prin care a fost completată Legea nr. 108/2016 cu art. 4 alin. (21), art. 1082 și 1083, a fost elaborată Analiza Impactului de Reglementare care a fost consultată public. AIR-ul la Legea nr. 429/2023 a fost elaborat conform cerințelor Metodologiei de analiză a impactului în procesul de fundamentare a proiectelor de acte normative, aprobată prin Hotărârea Guvernului nr.23/2019. AIR și Legea nr. 429/2023 au fost examinate și susținute de către Grupul de lucru al Comisiei de stat pentru reglementarea activității de întreprinzător.La fel, remarcăm că, în cadrul consultărilor publice asupra AIR și Legea nr. 429/2023, SRL „Transautogaz” a prezentat avizul său (prin scrisoarea nr. 336 din 25.08.2023) fără a avea careva propuneri sau obiecții la proiectul Legii respectiv pe art. 4 alin. (21), art. 1082 și 1083 din Legea nr. 108/2016) și/sau AIR. **Se acceptă****Se acceptă****Nu se acceptă** Redacția pct. 5 din proiectul hotărârii corespunde prevederilor art.1083 alin. (1) din Legea nr. 108/2016 cu privire la gazele naturale. Condițiile excepției care sunt prevăzute și în art.1083 alin (1) din Legea nr. 108/2016, stipulează expres că titularul obligației de stocare poate achiziționa gaze naturale prin intermediul unor contracte negociate direct, doar în cazul în care acesta demonstrează ANRE că prețul de achiziție în baza contractelor negociate direct este competitiv în raport cu cel în baza procedurii competitive de achiziție.ANRE, care în conformitate cu prevederile Legii nr. 174/2017 cu privire la energetică este o autoritate de reglementare independentă promovează și atribuții inclusiv de a asigura protecția consumatorilor, urmează să informeze titularul obligației de stocare, ce acțiuni urmează să întreprindă acesta în scopul argumentării/demonstrării că prețul de achiziție în baza contractelor negociate direct este competitiv în raport cu cel în baza procedurii competitive de achiziție, în cazul în care titularul obligației de stocare va decide să achiziționeze gaze naturale în baza contractelor negociate direct. |
| **„ENERGOCOM” SA**Scrisoare nr. 11/23-1193 din 12.04.2024 | În contextul demersului Ministerului Energiei nr. 09-939 din 03.04.2024, SA „Energocom” informează că a examinat proiectul de hotărâre cu privire la aprobarea obligației de stocare a gazelor naturale **(număr unic 275/MEn/2024)** și atrage atenția asupra unor preocupări legate, în special, de mecanismul de utilizare/punere în circulație a cantităților acumulate și potențialul risc în ceea ce privește stocurile care ar putea rămâne disponibile la 1 aprilie și/sau la expirarea perioadei prevăzute la art. 114 alin. (181) din Legea nr. 108/2016.Acestea ridică îngrijorări legate de posibilele consecințe economice negative asupra titularului obligației de stocare sau, eventual, resursele necesare pentru oferirea de stimulente sau compensații financiare pentru deficitul de venituri sau pentru costurile suportate de ultimul ca urmare a respectării obligației de stocare, care într-un final pot fi reflectate în formarea prețurilor/tarifelor achitate de consumatori.Astfel, un aspect deosebit de polemic derivă din prevederile art. 1083 alin. (9) din Legea nr. 108/2016, transpus în pct. 14 al proiectului hotărârii de Guvern, care acordă furnizorilor de pe piața cu amănuntul opțiunea de a cumpăra cantitatea de gaze ce le revine conform cotei de piață sau, la caz, de a refuza oferta primită de la titularul obligației de stocare. Opțiunea respectivă poate deveni problematică în special atunci când prețul reglementat nu este competitiv comparativ cu prețurile de pe piață la momentul respectiv, astfel că există riscul real ca furnizorii să nu opteze pentru achiziționarea cantității stocate corespunzătoare cotei lor de piață. Această decizie ar putea conduce la rămânerea unor cantități semnificative de gaze naturale stocate, fără posibilitatea de a fi comercializate la prețurile corespunzătoare (*i.e.* sub valoarea prețului reglementat) și, implicit, fără a acoperi costurile suportate de titularul obligației de stocare.Pentru a ilustra această preocupare, am efectuat un calcul estimativ utilizând datele de prețuri din perioada 06.06.2023 - 05.10.2023 și datele de referință pentru prețurile pieței în prezent. În perioada de referință, S.A. „Energocom” a achiziționat gaze cu un preț mediu de 35,11 EUR/MWh, iar, luând în calcul costul mediu de transport până la depozit și ulterior către furnizori, costul gazelor naturale s-ar ridica la 39,82 EUR/MWh (aici încă nu au fost incluse costurile de stocare și nici alte costuri adiționale pentru crearea și menținerea stocurilor).Comparând aceste date cu un preț mediu de referință la bursa TTF pentru februarie – aprilie 2024, care ajunge aproximativ la 30 EUR/MWh, se evidențiază un decalaj semnificativ. Furnizorii ar putea procura gaze de la alte surse la un preț mai scăzut în comparație cu prețul orientativ de vânzare de 39,82 EUR/MWh de la titularul obligației de stocare.Ca urmare, rămânerea unor cantități însemnate de gaze naturale necomercializate în perioada 1 noiembrie – 31 martie este foarte probabilă, ceea ce poate avea consecințe grave asupra viabilității obligației de stocare în sine. Întrucât există posibilitatea ca stocurile rămase să fie vândute sub prețul reglementat, titularul obligației de stocare poate suporta pierderi semnificative sau se poate confrunta cu dificultăți în vânzarea acestora, generând costuri de depozitare suplimentare etc., care ar trebui compensate din bugetul de stat, în funcție de resursele care au fost inițial utilizate pentru realizarea obligației de stocare.Cele expuse *supra* pot avea repercusiuni și în contextul în care stocurile rămase din perioada anterioară a sezonului rece sunt mai scumpe datorită prețului de achiziție combinat cu cheltuieli de depozitare/transportare și alte costuri aferente, și trebuie incluse în mixtul de aprovizionare pentru sezonul următor, generând o tendință naturală de majorare a prețului final al gazului. Această majorare a prețului final poate duce la creșterea tarifelor pentru consumatori, afectând negativ accesibilitatea la resurse energetice și generând presiuni asupra pieței interne a gazului. Astfel, titularul obligației de stocare se poate confrunta cu dificultăți financiare, iar consumatorii pot fi supuși unor prețuri crescute pentru energie, evidențiind un ciclu vicios ce impactează nu doar participanții la piața gazelor naturale, dar și consumatorii finali.În vederea reducerii riscurilor financiare asociate cu nerealizarea sau subutilizarea stocurilor de gaze rămase disponibile la 1 aprilie și/sau la expirarea perioadei prevăzute la art. 114 alin. (181) din Legea nr. 108/2016, ar putea fi considerate următoarele propuneri:* înlocuirea opțiunii/dreptului furnizorilor cu o obligație fermă de achiziționare – optăm pentru revizuirea art. 1083 alin. (9) din Legea nr.108/2016, respectiv, și pct. 14 din proiectul hotărârii de Guvern, în sensul înlocuirii opțiunii furnizorilor de a achiziționa gazele naturale stocate cu o obligație fermă de a procura cantitatea corespunzătoare cotei lor de piață de la titularul obligației de stocare. Această modificare ar garanta o distribuție echitabilă a gazelor stocate și ar asigura o mai mare certitudine pentru titularul obligației de stocare în privința comercializării stocurilor de gaze.
* diluarea obligației de stocare către toți furnizorii licențiați – ceea ce ar presupune că executarea obligației de stocare nu va fi impusă unui titular, dar va fi repartizată către toți furnizorii licențiați într-o manieră proporțională cu cota de piață atribuită fiecăruia. În acest sens, ar putea fi delegată tuturor furnizorilor licențiați o obligație de a constitui și menține stocuri minime de gaze naturale în funcție de portofoliile de clienți finali, similar modelului utilizat în țările vecine (*e.g.* Metodologia privind determinarea nivelului stocului minim de gaze naturale obligatoriu de a fi constituit în depozitele de înmagazinare subterană, elaborată de Autoritatea Națională de Reglementare în Domeniul Energiei din România). De asemenea, ar putea fi desemnată o entitate specifică pentru a presta servicii de creare și menținere a stocurilor de gaze naturale (după modelul entității responsabile de stocurile de securitate) pentru furnizorii care nu dispun de capacitatea sau resursele necesare pentru a îndeplini această obligație în mod independent. Această abordare ar contribui la distribuirea echitabilă a responsabilităților și ar spori eficiența procesului de stocare a gazelor naturale.

Suplimentar, propunem a se revedea art. 1083 alin. (1) deopotrivă cu redacția pct. 5 din proiectul hotărârii de Guvern, aferent mecanismului de achiziționare a gazelor naturale destinate executării obligației de stocare. Astfel, întrucât finalitatea urmărită este de a achiziționa gazele naturale la preț cât mai avantajos (competitiv) în circumstanțele care pot exista în perioada de creare a stocurilor (aprilie – octombrie), indiferent de procedura de procurare utilizată (fie competitivă, fie pe platformele de tranzacționare sau prin negocieri directe), sugerăm expunerea normei după cum urmează: *„Societatea pe Acțiuni „Energocom” poate achiziționa gazele naturale destinate executării obligației de stocare prin procedură competitivă de achiziție, cu respectarea regulilor utilizate pe piețele de gaze naturale, pe platformele de tranzacționare pe care se achiziționează gazele naturale sau prin intermediul unor contracte negociate direct, în funcție de cel mai competitiv preț de achiziție care poate fi obținut în circumstanțele existente la acel moment”.*De asemenea, pornind de la creșterea incertitudinii legată de evoluția conflictului militar din Ucraina, respectiv, majorarea riscurilor legate de depozitarea gazelor naturale în această zonă, propunem ca selectarea operatorilor instalațiilor de stocare să fie dispusă de către Ministerul Energiei deopotrivă cu ANRE, cu consultarea prealabilă a Serviciului de Informații și Securitate și/sau alte autorități relevante.Urmare a celor expuse, rugăm să fie analizate aspectele semnalate și să fie evaluată posibilitatea de a revizui dispozițiile și întreg mecanismul prevăzut de art. 1082 – 1084 din Legea nr. 108/2016 și transpus în proiectul hotărârii de Guvern, pentru a minimiza riscurile financiare pentru toți actorii implicați în procesul de stocare a gazelor naturale. | **Nu se acceptă** Proiectul este elaborat în scopul executării prevederilor art. 4 alin. (21), art. 1082 și 1083 din Legea nr. 108/2016 cu privire la gazele naturale. La elaborarea Legii nr. 429/2023 prin care a fost completată Legea nr. 108/2016 cu art. 4 alin. (21), art. 1082 și 1083, a fost elaborată Analiza Impactului de Reglementare și Legea nr. 429/2023 care au fost consultate public, inclusiv cu SA „Energocom”. Scenariul descris și adoptat prin Legea nr. 108/2016 cu privire la gazele naturale, ia în considerare situația existentă de pe piața gazelor naturale din Republica Moldova și posibilitatea asigurării nu doar a transpunerii, dar și a implementării în termeni utili a prevederilor Regulamentului (UE) 2022/1032 în ceea ce privește înmagazinarea gazelor, ținând cont de crizele energetice prin care a trecut Republica Moldova în ultimii 2 ani.Compania de stat SA „Energocom” are asigurate toate instrumentele/capacitățile necesare pentru achiziția de gaze naturale de pe piața spot/forward și/sau alte surse. SA ,,Energocom” dispune de surse financiare pentru achiziția, la necesitate, de volume de gaze naturale suplimentare din sursele financiare alocate în cadrul proiectului ,,Securitatea Furnizării Gazelor Naturale", prin valorificarea Acordului de Împrumut semnat între Republica Moldova și BERD, în valoare de 465 mil. Euro și/sau din grantul în valoare de 34 mil. Euro oferit prin intermediul Programului NANSEN de către Guvernul Norvegiei.Întru diminuarea riscurilor titularului obligației de stocare, prin modificările efectuate la Legea nr. 108/2016 prin Legea nr. 429/2023 au fost transpuse și prevederile Regulamentului (UE) 2022/1032 (art. 6c alin. (4)) ce se referă la posibilitatea acordării de stimulente sau compensații financiare.Astfel, în conformitate cu prevederile art. 1083 alin. (15) și pct. 20 din proiectul Hotărârii Guvernului, acest mecanism va fi stabilit **la necesitate**, printr-o Hotărâre de Guvern, care la fel va fi consultată public. Acest mecanism de stabilire a compensațiilor financiare, va fi elaborat și propus spre aprobare Guvernului, **doar în cazul în care** deficitul sau costurile suportate de titularul obligației de stocare ca urmare a respectării obligației de stocare nu pot fi acoperite prin veniturile obținute din activitatea desfășurată în legătură cu executarea obligației de stocare.Menționăm că, prin opțiunea stabilită în Lege *(acordarea furnizorilor de pe piața cu amănuntul opțiunea de a cumpăra cantitatea de gaze ce le revine conform cotei de piață sau, după caz, de a refuza oferta primită de la titularul obligației de stocare)*de realizare a obligației de stocare în conformitate cu prevederile Regulamentului (UE) 2022/1032, Guvernul/Parlamentul Republicii Moldova intenționează să încurajeze în continuare liberalizarea pieței gazelor naturale, diminuând astfel povara financiară și/sau riscurile în legătură cu crearea stocurilor de gaze naturale ce fac obiectul obligației de stocare, mai mult, oferind furnizorilor de pe piața cu amănuntul o opțiune alternativă de procurare a gazelor naturale în perioada sezonului rece, 1 noiembrie – 31 martie.**Se acceptă parțial**În cazul în care Guvernul va decide desemnarea SA „Energocom” în calitatea de titular al obligației de stocare, această propunere ar putea fi examinată ulterior în baza unui demers al titularului obligației de stocare**Nu se acceptă** Proiectul este elaborat în scopul executării prevederilor art. 4 alin. (21), art. 1082 și 1083 din Legea nr. 108/2016 cu privire la gazele naturale. La elaborarea Legii nr. 429/2023 prin care a fost completată Legea nr. 108/2016 cu art. 4 alin. (21), art. 1082 și 1083, a fost elaborată Analiza Impactului de Reglementare și Legea nr. 429/2023 a fost consultată public, inclusiv cu SA „Energocom”. AIR și Legea nr. 429/2023 au fost examinate și susținute de către Grupul de lucru al Comisiei de stat pentru reglementarea activității de întreprinzător.La fel, remarcăm că, în cadrul consultărilor publice asupra AIR și Legea nr. 429/2023, SA „Energocom” a prezentat avizul său (prin scrisorile nr. 11/-5-3019 din 28.08.2023 și nr. 11/23-3314 din 21.09.2023) fără a avea careva propuneri sau obiecții la proiectul Legii respectiv pe art. 4 alin. (21), art. 1082 și 1083 din Legea nr. 108/2016) și/sau AIR.  |
| **SA „MOLDOVAGAZ”**Scrisoare nr. 02/2 – 1323 din 19.04.2024 | SA „Moldovagaz” a examinat proiectul de Hotărâre cu privire la aprobarea obligației de stocare a gazelor naturale (număr unic 275/MEn/2024) și prezintă următoarele propuneri.1.1 La pct. 9 din proiectul Hotărârii a doua propoziție textul *„în conformitate cu prevederile art. 1083 alin. (7) din Legea nr. 108/2016 cu privire la gazele naturale"* de substituit cu textul *„prevăzut in punctul 12".*1.2 La pct. 11 din proiectul Hotărârii a doua propoziție după cuvintele *„de serviciu public"* de completat cu textul *„stabilite la art. 89 din Legea nr. 108/2016 cu privire la gazele naturale",* în conformitate cu art. 1083 alin. (6) din Legea nr. 108/2016 cu privire la gazele naturale (in continuare — Legea nr. 108/2016).1.3 Pct. 12 din proiectul Hotărârii de completat cu textul *„Agenția Națională pentru Reglementare in Energetică aprobă prețul reglementat al stocurilor de gaze naturale si cota de piața care revine fiecărui furnizor de pe piața cu amănuntul. Hotărârile Agenției Naționale pentru Reglementare in Energetică prevăzute de prezentul punct se aprobă in regim de urgentă, in conformitate cu art. 9 alin. (7) din Legea nr. 108/2016 cu privire la gazele naturale.",* potrivit art. 1083 alin. (7) din Legea nr. 108/2016.1.4 La pct. 13 din proiectul Hotărârii prima propoziție textul „ , *în conformitate cu prevederile art. 1083 alin. (7) din Legea nr.108/2016 cu privire la gazele naturale, a hotărârilor cu privire la prețul reglementat al stocurilor de gaze naturale și cota de piață care revine fiecărui furnizor de pe piața cu amănuntul"* de substituit cu textul *„a hotărârilor prevăzute la punctul 12".*1.5 La pct. 16 din proiectul Hotărârii textul *„in conformitate cu prevederile**art. 1083 alin. (7) din Legea nr.108/2016 cu privire la gazele naturale"* de substituit cu textul *„conform punctului 12".*1.6 Pct. 17 și pct. 18 din proiectul Hotărârii consideram oportun completarea cu eventualele mecanisme de gestionare a stocurilor de gaze naturale și utilizării profitului suplimentar în cazul în care nu se prelungește termenul prevăzut în art. 114 alin. (181) din Legea nr. 108/2016 *„Prevederile art.4 alin. (21), ale art. 991 alin. (10) și ale art. 1082 și 1083 se aplica pană la 1 aprilie 2025.".* | **Nu se acceptă**În conformitate cu prevederile art. 8 alin. (2) și (3) din Legea nr. 174/2017 cu privire la energetică, ANRE este o autoritate de reglementare cu statut de persoană juridică, este independentă în raport cu alte autorități şi organe publice, și nici o decizie sau măsură luată de Guvern nu poate restrânge independența funcțională și financiară a Agenţiei.În acest context s-a propus în proiectul hotărârii a păstra referința la articolul din Legea nr. 108/2016 cu privire la gazele naturale, în care este stabilită expres atribuția ANRE.**Se acceptă**Textul a fost redactat.**Nu se acceptă**A se vedea formularea de la pct. 13 și argumentarea de mai sus.**Nu se acceptă**A se vedea argumentarea de mai sus.**Nu se acceptă**A se vedea argumentarea de mai sus.**Se acceptă parțial**În conformitate cu prevederile pct. 17 din proiectul Hotărârii, în cazul în care nu se va prelungi termenul prevăzut în art. 114 alin. (181) din Legea nr. 108/2016, cantitatea de gaze naturale rămasă disponibilă la expirarea termenului se va pune în circulație (mecanismul de gestionare a stocurilor) în condițiile stabilite de Guvern. Totodată, o eventuală astfel de Hotărâre de Guvern, va stabili **la necesitate**, inclusiv mecanismul de stabilire a compensațiilor financiare, **doar în cazul în care** deficitul sau costurile suportate de titularul obligației de stocare ca urmare a respectării obligației de stocare nu pot fi acoperite prin veniturile obținute din activitatea desfășurată în legătură cu executarea obligației de stocare. |